
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 122 


ΑΠΟΦΑΣΕΙ Σ 

Αριθμ. 88/1/9.1.07 

Υλοποίηση προγράμματος επαγγελματικής κατάρτι¬ 
σης ΛΑΕΚ 0,45% έτους 2007. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ Ο.Α.Ε.Δ. 

Έχοντας υπόψη: 

1. Τις διατάξεις: 

Α. του ν. 2224/1994, άρθρα 14 και 15 

Β. του ν. 2336/1995, άρθρο 10 

Γ. του ν. 2434/1996, άρθρο 1 

Δ. του ν. 2956/2001, άρθρο 6 παρ.7 άρθρο 8 παρ.2 εδ.ΙΔ, 
άρθρο 9 παρ.2 εδ.2. 

2. Την υπ’ αριθμ. 18/1/9.1.2007 απόφαση της Επιτροπής 
Διαχείρισης του ΛΑΕΚ 

Τη γνώμη των μελών του, αποφασίζει: 

1. Την υλοποίηση προγράμματος επαγγελματικής κα¬ 
τάρτισης ΛΑΕΚ 0,45%, έτους 2007 ως εξής: 

ΕΙΣΑΓΩΓΗ 

Η εργοδοτική εισφορά 0,45% που καθορίστηκε με το 
άρθρο 14 του ν. 2224/1994 όπως τροποποιήθηκε με το 
άρθρο 10 του ν. 2336/1995, καταβάλλεται υπέρ του Λο¬ 
γαριασμού για την Απασχόληση και την Επαγγελματική 
Κατάρτιση (Λ.Α.Ε.Κ.) που συστάθηκε με το άρθρο 1 του ν. 
2434/1996. Η ανωτέρω εισφορά καταβάλλεται υποχρεω¬ 
τικά από όλους τους εργοδότες συμπεριλαμβανομένων 
του Δημοσίου, των Ν.Π.Δ.Δ. και των Ο.Τ.Α., για τους 
ασφαλισμένους που υπάγονται έστω και σε ένα κλάδο 
ασφάλισης του ΟΑΕΔ, συνεισπράττεται με τις υπέρ ΙΚΑ 
εισφορές και υπολογίζεται επί των αποδοχών επί των 
οποίων υπολογίζονται οι εισφορές του ΙΚΑ. 

Οι πόροι του ΛΑΕΚ που αποδίδονται στις επιχειρήσεις 
και αφορούν στην επαγγελματική κατάρτιση δε λογίζο¬ 
νται ως έσοδα και απαλλάσσονται από κάθε φορολογι¬ 
κή επιβάρυνση (παρ. 5 του αρθρ. 1 του ν. 2434/1996). 

Η Επιτροπή Διαχείρισης του ΛΑΕΚ με τη με αριθμ 
18/1/9.1.2007 απόφασή της κατήρτισε για το έτος 2007 
ετήσιο πρόγραμμα διάθεσης και διαχείρισης των πόρων 
του ΕΛΠΕΚΕ (0,45% του Λογαριασμού) που αφορά στα 
προγράμματα κατάρτισης του προσωπικού των δικαιού¬ 
χων φορέων με την ονομασία «ΠΡΟΓΡΑΜΜΑ ΕΠΑΓΓΕΛ¬ 
ΜΑΤΙΚΗΣ ΚΑΤΑΡΤΙΣΗΣ ΕΡΓΑΖΟΜΕΝΩΝ (ΛΑΕΚ 0,45%) 
ΕΤΟΥΣ 2007» και διακριτικό τίτλο «ΠΡΟΓΡΑΜΜΑ ΛΑΕΚ 
0,45% ΕΤΟΥΣ 2007». 


2 Φεβρουάριου 2007 

ΚΕΦΑΛΑΙΟ Ιο 

• ΔΙΚΑΙΟΥΧΟΙ ΦΟΡΕΙΣ: 

Στο πρόγραμμα μπορούν να λάβουν μέρος Ιδιωτικές 
Επιχειρήσεις και φορείς του Δημόσιου τομέα, όπως αυ¬ 
τός ορίζεται στο άρθρο 51 παρ. 1 του ν. 1892/1990 (Φ.Ε.Κ. 
Α' 101), όπως ισχύει. 

Το προσωπικό το οποίο έχουν δικαίωμα να καταρτί¬ 
σουν πρέπει να είναι ασφαλισμένο στο ΙΚΑ και να υπά¬ 
γεται έστω και σε ένα Κλάδο Ασφάλισης του ΟΑΕΔ. 

• ΑΠΑΡΑΙΤΗΤΕΣ ΠΡΟΫΠΟΘΕΣΕΙΣ ΕΝΤΑΞΗΣ: 

- Η καταβολή στο ΙΚΑ της εργοδοτικής εισφοράς 
0,45% από την επιχείρηση για τους εργαζόμενους σε 
αυτήν για το έτος 2007. 

- Κατά τη διάρκεια της κατάρτισης, η μη χρηματοδό¬ 
τηση της επιχείρησης από άλλο πρόγραμμα του Ο.Α.Ε.Δ. 
για τους εργαζόμενους που πρόκειται να καταρτιστούν, 
εκτός αν αποφασίσει διαφορετικά η Επιτροπή Διαχεί¬ 
ρισης του Λ.Α.Ε.Κ. 

• ΠΕΡΙΟΔΟΣ ΥΛΟΠΟΙΗΣΗΣ ΤΩΝ ΠΡΟΓΡΑΜΜΑΤΩΝ ΚΑ¬ 
ΤΑΡΤΙΣΗΣ: 

Τα προγράμματα κατάρτισης υλοποιούνται από την 
ημερομηνία δημοσίευσης της παρούσης απόφασης στην 
Εφημερίδα της Κυβέρνησης έως και την 20.12.2007. 

ΚΕΦΑΛΑΙΟ 2ο 

• ΣΥΝΟΛΙΚΟ ΔΙΚΑΙΟΥΜΕΝΟ ΠΟΣΟ ΠΡΟΓΡΑΜΜΑΤΩΝ 
ΚΑΤΑΡΤΙΣΗΣ: 

Το ποσό που δικαιούται να λάβει κάθε επιχείρηση 
για προγράμματα επαγγελματικής κατάρτισης που θα 
υλοποιήσουν το έτος 2007, διαμορφώνεται ως εξής: 

- Το 100% της εργοδοτικής εισφοράς (0,45%) που 
θα καταβάλλει η επιχείρηση το έτος 2007, εφόσον οι 
δαπάνες κατάρτισης είναι μεγαλύτερες ή ίσες με το 
ποσό αυτό. 

- Το 100% των δαπανών κατάρτισης εφόσον η επιχεί¬ 
ρηση θα καταβάλλει δαπάνες για κατάρτιση μικρότερες 
της εργοδοτικής εισφοράς (0,45%) το έτος 2007. 

- Επιχειρήσεις που δεν υλοποίησαν προγράμματα κα¬ 
τάρτισης ή δεν εξάντλησαν την εργοδοτική εισφορά 
(0,45%) το έτος 2006, μπορούν να μεταφέρουν και να 
χρησιμοποιήσουν το ανάλογο ποσό στο έτος 2007. 

ΚΕΦΑΛΑΙΟ 3ο 

ΓΕΝΙΚΟΙ ΟΡΟΙ ΥΛΟΠΟΙΗΣΗΣ ΤΩΝ ΠΡΟΓΡΑΜΜΑΤΩΝ 
ΚΑΤΑΡΤΙΣΗΣ 

1. Τα προγράμματα κατάρτισης μπορούν να υλοποιού¬ 
νται είτε από τις επιχειρήσεις σε κατάλληλα διαμορφω- 

μένους χώρους, είτε να ανατίθενται σε εκπαιδευτικούς 
φορείς. 

Οι χώροι υλοποίησης των προγραμμάτων κατάρτισης 
πρέπει να πληρούν τις παρακάτω βασικές προϋποθέ¬ 
σεις: 

- Να έχουν επαρκή επιφάνεια ανάλογη με τον αριθμό 
των καταρτιζομένων. 

- Να μην είναι υπόγειοι. 

- Να διαθέτουν καλό αερισμό. 

- Να έχουν επαρκή χώρο διαλείμματος. 

- Να διαθέτουν τον απαραίτητο εκπαιδευτικό εξο¬ 
πλισμό κ.λπ.. 

- Να διαθέτουν τις απαραίτητες προδιαγραφές υγι¬ 
εινής και ασφάλειας. 

Όταν το θεωρητικό μέρος ενός προγράμματος κα¬ 
τάρτισης υλοποιείται εντός της επιχείρησης, πρέπει 
να γίνεται σε χώρους ανεξάρτητους των εργασιακών 
θέσεων των καταρτιζομένων, οι οποίοι πληρούν τις πα¬ 
ραπάνω προϋποθέσεις. 

2. Η κατάρτιση μπορεί να πραγματοποιείται εντός ή 
εκτός ωραρίου εργασίας. 

3. Κάθε πρόγραμμα κατάρτισης μπορεί να είναι εξ' 
ολοκλήρου θεωρητικό, ή θεωρητικό και πρακτικό μαζί. 

Το θεωρητικό μέρος του προγράμματος πρέπει να 
αποτελεί τουλάχιστον το 70% του συνόλου των ωρών 
κατάρτισης, ενώ το πρακτικό μέρος δεν πρέπει να υπερ¬ 
βαίνει το 30% του συνόλου των ωρών. 

Το πρόγραμμα κατάρτισης δεν μπορεί να περιλαμβά¬ 
νει μόνο πρακτικό μέρος. 

4. Η κατάρτιση σε ότι αφορά τόσο το θεωρητικό όσο 
και το πρακτικό μέρος δεν μπορεί να υπερβαίνει συνο¬ 
λικά τις οκτώ (8) διδακτικές ώρες ημερησίως. 

5. Η ημερήσια κατάρτιση ολοκληρώνεται το αργότερο 
μέχρι την 22:00 ώρα. 

6. Δεν επιτρέπεται κατάρτιση κατά τις Κυριακές και 
τις επίσημες αργίες. 

7. Όταν το πρόγραμμα κατάρτισης υλοποιείται εντός 
της επιχείρησης, το θεωρητικό μέρος δύναται να υλο¬ 
ποιείται εντός ή εκτός ωραρίου εργασίας των καταρτι- 
ζομένων, οι οποίοι πρέπει να είναι οπωσδήποτε απαλ¬ 
λαγμένοι από τα εργασιακά τους καθήκοντα. 

8. Όταν στο πρόγραμμα κατάρτισης προβλέπεται 
πρακτική άσκηση, αυτή γίνεται εντός ή εκτός ωραρί¬ 
ου εργασίας των καταρτιζομένων και εντός ή εκτός 
παραγωγικής διαδικασίας πάντα με την παρουσία εκ¬ 
παιδευτή. 

9. Μετά από κάθε εκπαιδευτική ώρα (45’) ή μετά από 
κάθε δύο συνεχόμενες εκπαιδευτικές ώρες (90’) πρέπει 
να γίνεται διάλειμμα δεκαπέντε λεπτών (15’). Όταν η 
ημερήσια διάρκεια της κατάρτισης ξεπερνά τις τέσ¬ 
σερις (4) εκπαιδευτικές ώρες, όπως αυτές ορίζονται 
παραπάνω, δίνεται η δυνατότητα ενός διαλείμματος 
μέχρι μία (1) ώρα. 

10. Κατά τη διδασκαλία κάθε θεματικής ενότητας η 
οποία περιλαμβάνει εργαστηριακές ασκήσεις χρήσης 
Η/Υ, είναι δυνατόν να συμμετέχει και δεύτερος εκπαι¬ 
δευτής όταν ο αριθμός των καταρτιζομένων ξεπερνά 
τους 15. 

11. Η θεματολογία των προγραμμάτων κατάρτισης και 
το περιεχόμενό τους, πρέπει να είναι σε άμεση σχέση 
με το αντικείμενο της απασχόλησης των εργαζομένων 


στις επιχειρήσεις, καθώς και με το επίπεδο των γνώ- 
σεών τους. 

12. Κατά τη διάρκεια της κατάρτισης, οι καταρτιζόμε¬ 
νοι πρέπει να έχουν την ιδιότητα του εργαζόμενου στη 
συγκεκριμένη επιχείρηση. 

Κατ’ εξαίρεση οι εργαζόμενοι σε εποχικές επιχειρή¬ 
σεις (άρθρο 24 του ν. 1836/1989) μπορούν να καταρτίζο¬ 
νται και κατά το χρονικό διάστημα που οι επιχειρήσεις 
αυτές δεν λειτουργούν. 

13. Δεν είναι δυνατή η συμμετοχή του ίδιου εργα¬ 
ζομένου σε περισσότερα των δύο (2) προγραμμάτων 
κατάρτισης κατά τη διάρκεια του τρέχοντος έτους της 
κατάρτισης. 

14. Ο αριθμός των καταρτιζομένων στην αίθουσα διδα¬ 
σκαλίας δεν μπορεί να υπερβαίνει τους τριάντα πέντε 
(35). Αυτό ισχύει και για τα προγράμματα κατάρτισης 
που υλοποιούνται μέσω εκπαιδευτικού φορέα και συμ¬ 
μετέχουν σ’ αυτά περισσότερες της μιας επιχειρήσεις 
(ενιαία προγράμματα). 

15. Για προγράμματα κατάρτισης που υλοποιούνται 
εντός της επιχείρησης, δύναται να οριστεί ένας υπάλλη¬ 
λος της επιχείρησης ανά πρόγραμμα, ως γραμματειακή 
υποστήριξη για όσο διάστημα διαρκεί η υλοποίηση του 
συγκεκριμένου προγράμματος. 

16. Δεν υπάρχει περιορισμός σε ότι αφορά: 

- το κατώτατο όριο στον αριθμό των συμμετεχόντων 
ανά πρόγραμμα κατάρτισης. 

- τον αριθμό των ωρών κατάρτισης, αρκεί η υλο¬ 
ποίηση του προγράμματος να ολοκληρωθεί μέχρι την 
20.12.2007. 

17. Κατά την διάρκεια υλοποίησης του προγράμματος 
κατάρτισης, ο αριθμός των ατόμων που θα καταρτι- 
σθούν, δεν πρέπει να είναι μικρότερος του 50% του 
αριθμού των ατόμων που έχει δηλωθεί στην αρχική 
πρόταση της επιχείρησης. 

18. Οι απουσίες για κάθε καταρτιζόμενο δεν πρέπει να 
υπερβαίνουν το 10% του συνόλου των ωρών κατάρτισης 
που έχουν δηλωθεί γί αυτόν στην αίτηση υλοποίησης 
προγράμματος. Ειδικά για καταρτιζόμενους που είναι 
Ατομα με Ειδικές Ανάγκες το ποσοστό των απουσιών 
αυξάνεται στο 20%. Ο παραπάνω αριθμός των απουσιών 
δεν μπορεί να χρησιμοποιηθεί ως αιτιολογία για την 
περικοπή ή την ακύρωση ημερών της υλοποίησης του 
ωρολογίου προγράμματος. 

19. Το Μέσο Ωριαίο Κόστος (Μ.Ω.Κ.) ανά καταρτιζόμενο 
υπολογίζεται ως εξής: 


Μ.Ω.Κ. = (Συνολικό κόστοο ποονοάιιιιατοο κατάρτισης) 
(αριθμός καταρτιζόμενων X αριθμός 
πραγματοποιηθεισών εκπαιδευτικών 
ωρών κατάρτισης). 


Το ποσό αυτό προσδιορίζεται ως εξής: 

Α. Για τα προγράμματα κατάρτισης που υλοποιούνται 
μέσω εκπαιδευτικού φορέα ή με εξωτερικούς εκπαι¬ 
δευτές το Μ.Ω.Κ. δεν μπορεί να υπερβαίνει τα τριάντα 
τρία (33) ευρώ. 

Η αμοιβή των εξωτερικών εκπαιδευτών που χρησιμο¬ 
ποιεί η επιχείρηση, καταβάλλεται είτε με Δίγραμμη είτε 
με Τραπεζική επιταγή είτε με κατάθεση του ποσού σε 
Τραπεζικό Λογαριασμό του δικαιούχου. 

Β. Για τα προγράμματα κατάρτισης που υλοποιούνται 
με εσωτερικούς εκπαιδευτές το κόστος διαμορφώνεται 
ως εξής: 


ΑΡΙΘΜΟΣ ΚΑΤΑΡΤΙΖΟΜΕΝΩΝ 

Μ.Ω.Κ (Ευρώ) 

1-3 

33 

4-6 

25 

7-10 

19 

11-15 

16 

16-35 

14 


20. Α. Σε ότι αφορά τους καταρτιζόμενους και τη 
γραμματειακή υποστήριξη στη περίπτωση που η επι¬ 
χείρηση κάνει χρήση εργαζόμενου ως γραμματειακή 
υποστήριξη, ισχύουν τα παρακάτω: 

- Για προγράμματα κατάρτισης που υλοποιούνται 
εκτός ωραρίου εργασίας, εντός ή εκτός ορίων νομού 
που εργάζεται ο καταρτιζόμενος, η καταβολή ωριαίας 
αμοιβής είναι υποχρεωτική. Η αμοιβή αυτή ορίζεται στο 
ποσό των πέντε (5) ευρώ ανά ώρα κατάρτισης και συ¬ 
μπληρώνεται για το λόγο αυτό το ανάλογο πεδίο. 

- Για προγράμματα κατάρτισης που υλοποιούνται 
εντός ωραρίου εργασίας δικαιολογείται ως δαπάνη του 
προγράμματος ποσό ίσο με το ωρομίσθιο του καταρ¬ 
τιζόμενου, ανά ώρα κατάρτισης και συμπληρώνεται για 
το λόγο αυτό το ανάλογο πεδίο. 

Β. Σε περίπτωση που η επιχείρηση κάνει χρήση εσω¬ 
τερικού εκπαιδευτή η καταβολή ωριαίας αμοιβής είναι 
προαιρετική και ορίζεται στο ποσό των δέκα πέντε (15) 
ευρώ ανά ώρα κατάρτισης. 

Γ. Σε περίπτωση που η επιχείρηση καταρτίσει άτομα 
με ειδικές ανάγκες όπως ορίζονται από το ν. 2643/1998 
άρθρο 1 εδ. β ισχύουν τα εξής: 

Για προγράμματα κατάρτισης που υλοποιούνται εντός 
ή εκτός ωραρίου εργασίας η καταβολή ωριαίας αμοιβής 
είναι υποχρεωτική. Η αμοιβή αυτή ορίζεται στο ποσό 
των επτά (7) ευρώ ανά ώρα κατάρτισης και συμπληρώ¬ 
νεται για το λόγο αυτό το ανάλογο πεδίο. 

Σε αυτή τη περίπτωση το Μ.Ω.Κ. αυξάνεται κατά δύο 
(2) ευρώ. 

Η καταβολή της ωριαίας αμοιβής είτε στους καταρ¬ 
τιζόμενους, είτε στους εσωτερικούς εκπαιδευτές, είτε 
στο άτομο που απασχολήθηκε ως γραμματειακή υπο¬ 
στήριξη, είτε στα άτομα με ειδικές ανάγκες, πρέπει να 
μπορεί να αποδειχθεί όταν ζητηθεί. 

Η παραπάνω καταβολή στους δικαιούχους γίνεται: 

1. είτε με δίγραμμη επιταγή 

2. είτε με τραπεζική επιταγή 

3. είτε με κατάθεση του ποσού σε τραπεζικό λογαρι¬ 
ασμό του δικαιούχου 

Η καταβολή της ωριαίας αμοιβής αποτελεί μέρος των 
συνολικών εξόδων του προγράμματος και πρέπει να γί¬ 
νεται με την ολοκλήρωση της υλοποίησης του προγράμ¬ 
ματος και οπωσδήποτε πριν την εκτέλεση της εντολής 
«Αποπληρωμή Προγράμματος Κατάρτισης». 

Σε περίπτωση που αποδειχτεί ότι η επιχείρηση δεν 
κατέβαλε την παραπάνω δαπάνη, τότε ο ΟΑΕΔ σύμφω¬ 
να με τη διάταξη του δεύτερου εδαφίου της παρ.3 του 
άρθρου 1 του ν. 2434/1996, επιβάλλει ως ποινή: 


- την μη αποπληρωμή αυτού του προγράμματος κα¬ 
τάρτισης και 

- την επιστροφή προκαταβολής που πιθανόν της έχει 
αποδοθεί. 

Εκτός από την παραπάνω υποχρεωτική ποινή η Επι¬ 
τροπή Διαχείρισης του ΛΑΕΚ, με απόφασή της και ανά¬ 
λογα με τη βαρύτητα της διαπιστωθείσας παράβασης 
μπορεί να επιβάλει στην επιχείρηση: 

- την μη αποπληρωμή όλων των προγραμμάτων κα¬ 
τάρτισης που υλοποίησε η επιχείρηση το έτος 2007 και 
την επιστροφή προκαταβολών που πιθανόν της έχουν 
αποδοθεί. 

- ποινή αποκλεισμού από τα προγράμματα κατάρτισης 
του ΛΑΕΚ από 1 έως 3 χρόνια 

21. Δεν επιτρέπονται αλλαγές στα παρακάτω στοιχεία 
του προγράμματος: 

- Στον τίτλο του προγράμματος 

- Στο σύνολο ωρών κατάρτισης 

- Στον τόπο υλοποίησης του προγράμματος κατάρ¬ 
τισης 

- Στους καταρτιζόμενους όπως αυτοί έχουν δηλωθεί 
αρχικά 

22. Παρέχεται η δυνατότητα για κάθε εκπαιδευτή που 
ορίζεται από την επιχείρηση, ορισμού μέχρι δύο αναπλη¬ 
ρωτών αυτού. Αντικατάσταση εκπαιδευτή, σε περίπτωση 
κωλύματος, είναι δυνατή μόνο από τους αναπληρωτές 
που έχουν οριστεί γί αυτόν . 

23. Για οποιαδήποτε αλλαγή που αφορά στις ημερο¬ 
μηνίες ή στις ώρες διεξαγωγής του προγράμματος, οι 
επιχειρήσεις που υλοποιούν προγράμματα κατάρτισης ή 
έχουν αναθέσει την υλοποίησή τους σε Εκπαιδευτικούς 
Φορείς, υποχρεούνται να ενημερώνουν μέσω διαδικτύου 
τον ΟΑΕΔ. Στην περίπτωση που υπάρχει αντικειμενική 
αδυναμία της επιχείρησης να ενημερώσει η ίδια (π.χ. 
επειδή το πρόγραμμα υλοποιείται εκτός ωραρίου λει¬ 
τουργίας της), η ενημέρωση μπορεί να γίνεται από τον 
Εκπαιδευτικό Φορέα. Επισημαίνουμε ότι οι παραπάνω 
αλλαγές μπορούν να πραγματοποιηθούν οποτεδήποτε 
κατά τη διάρκεια υλοποίησης του προγράμματος και 
μέχρι δεκαπέντε (15) λεπτά μετά την έναρξη του ημε¬ 
ρήσιου προγράμματος κατάρτισης. Η νέα ημερομηνία 
υλοποίησης ορίζεται συγχρόνως με την ακύρωση και 
απέχει τουλάχιστον πέντε (5) ημέρες από την ημερο¬ 
μηνία αναβολής. 

Την ευθύνη για τις προαναφερόμενες αλλαγές και 
για την ενημέρωση ή μη της αρμόδιας Υπηρεσίας του 
ΟΑΕΔ, φέρει η επιχείρηση. 

24. Η επιχείρηση έχει δικαίωμα να ακυρώσει, όλο το 
πρόγραμμα κατάρτισης μέσω διαδικτύου οποτεδήποτε 
επιθυμεί με συνέπεια τη μη αποπληρωμή αυτού. 

25. Δε χρηματοδοτούνται από το Λ.Α.Ε.Κ. προγράμ¬ 
ματα: 

- δί αλληλογραφίας 

- που αποτελούν τμήμα προγράμματος δί αλληλο¬ 
γραφίας 

- που πραγματοποιούνται εντός μεταφορικών μέ¬ 
σων 

- με μεθόδους εξ αποστάσεως κατάρτισης 

- που πραγματοποιούνται κατ’ οίκον. 

- των οποίων μέρος τους περιλαμβάνει εκπαιδευτικό 
ταξίδι 

- των οποίων η δομή δεν μπορεί να είναι συμβατή 
με τους όρους και τις προϋποθέσεις της παρούσας 
απόφασης. 

ΚΕΦΑΛΑΙΟ 4ο 

• ΟΡΟΙ ΥΛΟΠΟΙΗΣΗΣ ΤΩΝ ΠΡΟΓΡΑΜΜΑΤΩΝ ΚΑΤΑΡ¬ 
ΤΙΣΗΣ 

- ΓΕΝΙΚΕΣ ΑΡΧΕΣ 

1. Η όλη διαδικασία υποβολής, ελέγχου και αποπληρω¬ 
μής των προγραμμάτων κατάρτισης, γίνεται αποκλει¬ 
στικά μέσω διαδικτύου στον κεντρικό κόμβο του ΛΑΕΚ 
(011ρ://ΐ3θΙ<.03θ0.9Γ). 

2. Η ηλεκτρονική υποβολή πρότασης υλοποίησης προ¬ 
γραμμάτων μπορεί να γίνεται τουλάχιστον πέντε (5) 
εργάσιμες ημέρες πριν την ημερομηνία έναρξης του 
προγράμματος. 

3. Οι επιχειρήσεις είναι υποχρεωμένες να τηρούν φυ¬ 
σικό αρχείο με όλα τα προβλεπόμενα στη παρούσα 
απόφαση δικαιολογητικά. Στο φυσικό αρχείο τηρούνται 
επίσης εκτυπώσεις όλων των ηλεκτρονικά υποβληθέ- 
ντων και καταχωρηθέντων στοιχείων. Το αρχείο αυτό 
τηρείται για χρονική περίοδο τριών (3) ετών εκτός αν 
ορίζεται διαφορετικά σε ειδικές διατάξεις και είναι στη 
διάθεση του ΟΑΕΔ εφόσον ζητηθεί από τις αρμόδιες 
Υπηρεσίες του για έλεγχο. 

Σε περίπτωση που γίνει έλεγχος στο φυσικό αρχείο 
προγράμματος κατάρτισης που υλοποίησε η επιχείρηση 
ή η επιχείρηση κληθεί να προσκομίσει το φυσικό της 
αρχείο και αυτό είτε δεν υπάρχει, είτε από τον έλεγ¬ 
χο προκύψει ότι έχει υποβάλει διαφορετικά στοιχεία 
μέσω του διαδικτύου, είτε αυτό είναι ελλιπές, τότε ο 
ΟΑΕΔ σύμφωνα με τη διάταξη του δεύτερου εδαφίου 
της παραγράφου 3 του άρθρου 1 του ν. 2434/1996, επι¬ 
βάλει ως ποινή: 

- την μη αποπληρωμή αυτού του προγράμματος κα¬ 
τάρτισης και 

- την επιστροφή προκαταβολής που πιθανόν της έχει 
αποδοθεί. 

Εκτός από την παραπάνω υποχρεωτική ποινή η Επι¬ 
τροπή Διαχείρισης του ΛΑΕΚ, με απόφασή της και ανά¬ 
λογα με τη βαρύτητα της διαπιστωθείσας παράβασης 
μπορεί να επιβάλει στην επιχείρηση: 

- την μη αποπληρωμή όλων των προγραμμάτων κα¬ 
τάρτισης που υλοποίησε η επιχείρηση το έτος 2007 και 
την επιστροφή προκαταβολών που πιθανόν της έχουν 
αποδοθεί. 

- ποινή αποκλεισμού από τα προγράμματα κατάρτισης 
του ΛΑΕΚ από 1 έως 3 χρόνια. 

4. Ο ΟΑΕΔ τηρεί ηλεκτρονικό φάκελο για κάθε επιχεί¬ 
ρηση, στον οποίο περιέχονται όλα τα προγράμματα και 
οι σχετικές πληροφορίες που αυτή υπέβαλε. 

• ΕΙΔΙΚΟΙ ΟΡΟΙ 

- Η συμπλήρωση όλων των ηλεκτρονικών πεδίων θε¬ 
ωρείται ταυτόχρονα και υπεύθυνη δήλωση της επιχεί¬ 
ρησης για το αληθές των στοιχείων που δηλώνει. 

- Η συμμετοχή των εργαζομένων της επιχείρησης 
στο πρόγραμμα κατάρτισης ταυτόχρονα αποτελεί και 
υπεύθυνη δήλωση της επιχείρησης ότι εργάζονται στην 
επιχείρηση κατά την χρονική διάρκεια της κατάρτισης 
και καταβάλλεται γι αυτούς η εργοδοτική εισφορά 
ΛΑΕΚ 0,45%. 

- Σε περίπτωση που η επιχείρηση είναι εποχική (άρ¬ 
θρο 24 του νόμου 1836/1989) και η κατάρτιση υλοποι¬ 


είται κατά το χρονικό διάστημα που η επιχείρηση δε 
λειτουργεί, τότε πρέπει να διατηρεί στο φυσικό της 
αρχείο για καθένα από τους καταρτιζόμενους ή τους 
εσωτερικούς εκπαιδευτές, τη σύμβαση εργασίας για 
την περίοδο εργασίας που έπεται της περιόδου της 
υλοποίησης της κατάρτισης. 

- Το ημερήσιο απουσιολόγιο κάθε προγράμματος κα¬ 
τάρτισης δημιουργείται αυτόματα από το σύστημα με 
βάση τα όσα έχει δηλώσει η επιχείρηση η οποία μέ¬ 
χρι και δέκα πέντε (15) λεπτά μετά την προβλεπόμενη 
έναρξη του προγράμματος κατάρτισης, υποχρεούται 
να καταχωρήσει τις απουσίες των καταρτιζομένων. 
Για κάθε ημέρα κατάρτισης η εκτύπωση και η τήρηση 
στο φυσικό αρχείο του ημερήσιου απουσιολογίου, είναι 
υποχρεωτική. 

• ΕΙΣΗΓΗΤΕΣ ΠΡΟΓΡΑΜΜΑΤΩΝ ΚΑΤΑΡΤΙΣΗΣ 

Όσοι επιθυμούν να διδάξουν σε προγράμματα κατάρ¬ 
τισης ΛΑΕΚ πρέπει να υποβάλουν ηλεκτρονικά αίτηση 
εγγραφής στο μητρώο των εισηγητών του ΟΑΕΔ και 
να προσκομίσουν τα προβλεπόμενα δικαιολογητικά για 
έλεγχο στην αρμόδια Υπηρεσία του ΟΑΕΔ. 

Κανένας εισηγητής δεν μπορεί διδάξει σε πρόγραμμα 
κατάρτισης ΛΑΕΚ αν προηγουμένως δεν έχει λάβει τον 
Αριθμό Μητρώου Εισηγητή από τον ΟΑΕΔ. 

Οι εκπαιδευτές που έχουν ελληνική υπηκοότητα πρέ¬ 
πει να έχουν: 

- Πτυχίο ή μεταπτυχιακό τίτλο τριτοβάθμιας εκπαί¬ 
δευσης (ΑΕΙ - ΤΕΙ) ή ισότιμο τίτλο σπουδών του οποίου 
η κτήση έγινε στην αλλοδαπή και έχει αναγνωριστεί 
από τις αρμόδιες αρχές. 

- Πτυχίο ΙΕΚ πιστοποιημένο από τον ΟΕΕΚ 

- Πτυχίο ΤΕΕ Β'Κύκλου, ΤΕΛ ή Μέσων Τεχνικών Σχο¬ 
λών ή ισότιμου τίτλου σπουδών που βεβαιώνεται από 
τον ΟΕΕΚ 

- Πτυχίο ΤΕΕ Α' Κύκλου ή ΤΕΣ ή ισότιμου τίτλου σπου¬ 
δών που βεβαιώνεται από τον ΟΕΕΚ ή 

- Πτυχίο Κατώτερης Τεχνικής Σχολής ή ισότιμου τίτ¬ 
λου σπουδών που βεβαιώνεται από τον ΟΕΕΚ 

- Απολυτήριο Γ ενικού Λυκείου και να έχουν παρακο¬ 
λουθήσει πρόγραμμα κατάρτισης διάρκειας τουλάχι¬ 
στον 150 ωρών στο γνωστικό αντικείμενο κατάρτισης 
που θα διδάξουν. 

Η παρακολούθηση προγράμματος κατάρτισης βεβαι¬ 
ώνεται από Φορέα Κατάρτισης του Δημοσίου ή από 
πιστοποιημένο Φορέα Κατάρτισης όπου αναγράφε¬ 
ται ο Αριθμός Μητρώου Πιστοποίησης ή από Φορέα 
Κατάρτισης χωρίς πιστοποίηση όπου αναγράφεται ο 
αριθμός έγκρισης του συγκεκριμένου προγράμματος 
κατάρτισης. 

Σε περίπτωση που το πρόγραμμα κατάρτισης απαιτεί 
εκπαιδευτές με ιδιαίτερη εξειδίκευση και ο τίτλος σπου¬ 
δών τους (ΑΕΙ, ΤΕΙ) δεν είναι αντίστοιχος με το αντικεί¬ 
μενο της κατάρτισης, τότε πέραν του τίτλου σπουδών 
τους πρέπει να προσκομίσουν εναλλακτικά: 

- βεβαίωση της σχολής όπου αναφέρεται ότι ο συγκε¬ 
κριμένος πτυχιούχος έχει διδαχθεί αντίστοιχο μάθημα 
με αυτό που πρόκειται να διδάξει ως εκπαιδευτής ή 

- βεβαίωση παρακολούθησης προγράμματος κατάρ¬ 
τισης τουλάχιστον πενήντα (50) ωρών στο γνωστικό 
αντικείμενο που πρόκειται να διδάξει καθώς και βεβαί¬ 
ωση τριετούς τουλάχιστον επαγγελματικής ή διδακτικής 
εμπειρίας στο αντικείμενο αυτό. 

Ειδικά 

- για τη διδασκαλία ξένης γλώσσας εκτός από τους 
πτυχιούχους αντίστοιχης ειδικότητας γίνονται δεκτά 
και πιστοποιητικά επάρκειας από το Υπουργείο Εθνικής 
Παιδείας και Θρησκευμάτων. 

- για τη διδασκαλία αντικειμένων της πληροφορικής 
εκτός από πτυχίο της αντίστοιχης ειδικότητας, γίνο¬ 
νται δεκτοί και πτυχιούχοι τριτοβάθμιας εκπαίδευσης 
οι οποίοι είναι πιστοποιημένοι εκπαιδευτές πληροφορι¬ 
κής από φορείς πιστοποίησης εγκεκριμένους από τον 
ΟΕΕΚ. 

Εκπαιδευτές που έχουν πιστοποιηθεί στο αντικείμενο 
που πρόκειται να διδάξουν και είναι εγγεγραμμένοι στο 
Μητρώο Εκπαιδευτών του ΕΚΕΠΙΣ, προσκομίζουν μόνο 
τη σχετική βεβαίωση πιστοποίησης. 

Δεν υποχρεούνται να προσκομίσουν τίτλο σπουδών ή 
βιογραφικό σημείωμα οι καθηγητές των Εκπαιδευτικών 
Ιδρυμάτων Τριτοβάθμιας Εκπαίδευσης (Α.Ε.Ι. και Τ.Ε.Ι.). 
Στη περίπτωση αυτή η επιχείρηση ή ο Φορέας Κατάρ¬ 
τισης προσκομίζει βεβαίωση από τη Γραμματεία του 
αντίστοιχου Ιδρύματος, όπου βεβαιώνεται η ιδιότητα 
του καθηγητή στο συγκεκριμένο εκπαιδευτικό Ιδρυμα 
καθώς και το αντικείμενο το οποίο διδάσκει. 

Σε εξαιρετικές περιπτώσεις, που κρίνεται αναγκαία η 
μετάκληση από το εξωτερικό εισηγητών με σπουδές σε 
αναγνωρισμένα εκπαιδευτικά ιδρύματα του εξωτερικού, 
για να διδάξουν σε προγράμματα κατάρτισης με εξειδι- 
κευμένες και υψηλού γνωστικού αντικειμένου απαιτήσεις 
και δεν είναι δυνατή η προσκόμιση επικυρωμένου τίτλου 
σπουδών, μπορεί εναλλακτικά να προσκομίζεται το βιο- 
γραφικό τους σημείωμα μαζί με συνοδευτικό έγγραφο 
της επιχείρησης ή του φορέα κατάρτισης που τους 
προσκαλεί, όπου θα αναφέρονται αναλυτικά τα ειδικά 
τους προσόντα και η αναγκαιότητα της πρόσκλησής 
τους. 

ΚΕΦΑΛΑΙΟ 5ο 

• ΕΛΕΓΧΟΣ ΥΛΟΠΟΙΗΣΗΣ ΤΩΝ ΠΡΟΓΡΑΜΜΑΤΩΝ ΚΑ¬ 
ΤΑΡΤΙΣΗΣ 

Με την υπ’ αριθμ. 2/34255/0022/7.6.2001 κοινή απόφαση 
Υπουργών Οικονομικών-Εργασίας και Κοινωνικών Ασφα¬ 
λίσεων όπως τροποποιήθηκε και ισχύει κάθε φορά και 
με την υπ’ αριθμ. Β118616/13.7.01 απόφαση του Διοικητή 
ΟΑΕΔ, καθορίζονται η διαδικασία, τα όργανα, και οι κα¬ 
τηγορίες των ελέγχων, σχετικά με την διενέργεια ελέγ¬ 
χων σε προγράμματα κατάρτισης και απασχόλησης. 

Ο Ο.Α.Ε.Δ. μέσω των ελεγκτών υπαλλήλων του, ελέγχει 
την υλοποίηση κάθε προγράμματος κατάρτισης. 

Σε κάθε πρόγραμμα κατάρτισης πραγματοποιούνται 
επιτόπιοι έλεγχοι ανάλογα με τη διάρκεια του προ¬ 
γράμματος. 

Με ευθύνη της επιχείρησης και του φορέα υλοποίησης 
πρέπει να παρέχεται κάθε διευκόλυνση προς τους ελε¬ 
γκτές ώστε να έχουν μεταβεί στην αίθουσα υλοποίησης 
του προγράμματος εντός δέκα (10) λεπτών από την 
προσέλευσή τους. 

Η διαδικασία του ελέγχου γίνεται ηλεκτρονικά από 
τους ελεγκτές του ΟΑΕΔ στον τόπο υλοποίησης του 
προγράμματος κατάρτισης . 

Η επιχείρηση (ή ο φορέας ) κατά τη διάρκεια της 
υλοποίησης προγράμματος υποχρεωτικά έχει στο χώρο 
διδασκαλίας ηλεκτρονικό υπολογιστή με σύνδεση στο 


διαδίκτυο και δυνατότητα εκτύπωσης εντός των δομών 
που γίνεται η κατάρτιση. 

Σε εξαιρετικές μόνο περιπτώσεις και εφόσον υπάρχει 
ηλεκτρονικός υπολογιστής με σύνδεση στο διαδίκτυο 
αλλά για τεχνικούς λόγους, ευθύνη του ΟΑΕΔ ή της 
ΔΕΗ δεν είναι διαθέσιμη η ιστοσελίδα του ΟΑΕΔ, τότε 
και μόνο τότε πραγματοποιείται έλεγχος με το «Ειδικό 
Έντυπο Ελέγχου Προγράμματος».Τα στοιχεία εισάγο- 
νται στο σύστημα την αμέσως επόμενη ημέρα με ευθύνη 
του ελεγκτή. Σε κάθε περίπτωση ελέγχου ενημερώνεται 
ηλεκτρονικά η καρτέλα του προγράμματος της επιχεί¬ 
ρησης ως προς το αποτέλεσμα, την ημερομηνία και την 
ώρα του ελέγχου. 

Σε περίπτωση που κατά τον έλεγχο διαπιστωθούν 
απουσίες καταρτιζομένων που δεν έχουν δηλωθεί σχε¬ 
τικά, μέχρι και δέκα πέντε (15') λεπτά μετά την προ- 
βλεπόμενη έναρξη του προγράμματος κατάρτισης τότε 
θεωρείται ότι οι συγκεκριμένοι καταρτιζόμενοι απού¬ 
σιαζαν και από όλες τις ημέρες κατάρτισης που έχουν 
προηγηθεί. 

Επίσης πραγματοποιούνται έλεγχοι ως προς την 
τήρηση όλων των προβλεπόμενων από την εγκύκλιο 
εκτυπώσεων και παραστατικών στο φυσικό αρχείο. Η 
επιχείρηση οφείλει να ορίσει Υπεύθυνο Υλοποίησης των 
προγραμμάτων ΛΑΕΚ το όνομα του οποίου καταχω- 
ρείται στην ηλεκτρονική καρτέλα με τα στοιχεία της 
επιχείρησης. Την ευθύνη της τήρησης του φυσικού αρ¬ 
χείου φέρει ο παραπάνω Υπεύθυνος, ο οποίος οφείλει 
να το τηρεί στο χώρο εργασίας του. Ο οριζόμενος ως 
Υπεύθυνος Υλοποίησης προγραμμάτων ΛΑΕΚ για κάθε 
επιχείρηση είναι τακτικός υπάλληλός αυτής. 

Σε περίπτωση αρνητικού ελέγχου η επιχείρηση μπορεί 
να υποβάλει ένσταση αποκλειστικά μέσω του διαδικτύ¬ 
ου μέσα σε δέκα (10) ημέρες από την ημερομηνία του 
ελέγχου. 

Η αρμόδια Υπηρεσία του ΟΑΕΔ με εισήγησή της θέτει 
υπόψη της Επιτροπής Διαχείρισης ΛΑΕΚ την ένστα¬ 
ση για τη λήψη σχετικής απόφασης και η επιχείρηση 
ενημερώνεται ηλεκτρονικά για το αποτέλεσμα της έν¬ 
στασης. 

Το πρόγραμμα κατάρτισης απορρίπτεται και δεν απο¬ 
πληρώνεται όταν κατά τον έλεγχο διαπιστωθεί ότι: 

1. Απουσιάζουν όλοι οι καταρτιζόμενοι ή σε κάθε περί¬ 
πτωση ποσοστό άνω του 50% του αριθμού αυτών που 
η επιχείρηση έχει δηλώσει. 

2. Απουσιάζει ο εκπαιδευτής ή σε περίπτωση κωλύ¬ 
ματος αυτού οι αναπληρωτές του . 

3. Ο διδάσκων κατά τον έλεγχο εκπαιδευτής δεν έχει 
δηλωθεί στο πρόγραμμα. 

4. Στην αίθουσα κατάρτισης υπάρχουν πάνω από τρι¬ 
άντα πέντε (35) άτομα, εκτός του ή των εκπαιδευτών 

5. Το πρακτικό μέρος του προγράμματος κατάρτισης 
γίνεται χωρίς τη παρουσία εκπαιδευτή. 

6. Το θεωρητικό μέρος της κατάρτισης δεν γίνεται 
σε ειδικά διαμορφωμένους χώρους εκτός των θέσεων 
εργασίας των καταρτιζομένων . 

7. Δεν υπάρχει δυνατότητα πρόσβασης ή δεν παρα¬ 
σχέθηκαν οι απαραίτητες διευκολύνσεις ώστε οι ελε¬ 
γκτές να μεταβούν στο χώρο της κατάρτισης εντός 
δέκα (10) λεπτών από την προσέλευσή τους. 

8. Ο χώρος που υλοποιείται το πρόγραμμα δεν έχει 
τις απαιτούμενες προδιαγραφές. 

9. Δεν υπάρχει ηλεκτρονικός υπολογιστής με σύνδεση 
στο διαδίκτυο και δυνατότητα εκτύπωσης εντός των 
δομών που γίνεται η κατάρτιση. 

ΚΕΦΑΛΑΙΟ 6ο 

• ΓΙΑ ΤΗΝ ΑΠΟΠΛΗΡΩΜΗ ΤΩΝ ΠΡΟΓΡΑΜΜΑΤΩΝ ΚΑ¬ 
ΤΑΡΤΙΣΗΣ ΙΣΧΥΟΥΝ ΤΑ ΠΑΡΑΚΑΤΩ: 

Α. Σε περίπτωση που το κόστος των προγραμμάτων 
κατάρτισης που επιθυμεί να αποπληρωθεί η επιχείρηση 
είναι: 

- μικρότερο ή ίσο με το υπόλοιπο πιστούμενο ποσό 
του έτους 2006, όπως αυτό προκύπτει από την απόφαση 
αποπληρωμής του ΟΑΕΔ, τότε αποπληρώνεται άμεσα 
το 100% του ποσού αυτού. 

- μεγαλύτερο από το υπόλοιπο πιστούμενο ποσό του 
έτους 2006, τότε η επιχείρηση λαμβάνει άμεσα το 100% 
του πιστούμενου ποσού του 2006 και επιπλέον το 50% 
του υπολοίπου ποσού των δαπανών του προγράμματος 
κατάρτισης. 

Το τελικό ποσό αποπληρωμής των προγραμμάτων 
κατάρτισης καταβάλλεται στην επιχείρηση μετά την 
πιστοποίηση της εργοδοτικής εισφοράς 0,45% από το 
ΙΚΑ στον ΟΑΕΔ. 

Β. Σε περίπτωση που η επιχείρηση υλοποιεί για πρώτη 
φορά πρόγραμμα κατάρτισης και επιθυμεί την απο¬ 
πληρωμή της, τότε πρέπει να υποβάλει αίτημα στον 
ΟΑΕΔ για την πιστοποίηση του ποσού της εργοδοτικής 
εισφοράς 0,45% έτους 2006. Σε αντίθετη περίπτωση 
δεν καταβάλλεται προκαταβολή και η επιχείρηση απο¬ 
πληρώνεται μετά την πιστοποίηση της εργοδοτικής 
εισφοράς 0,45% από το ΙΚΑ στον ΟΑΕΔ ανεξάρτητα 
από το ποσό που δικαιούται να λάβει. 

• ΔΙΑΔΙΚΑΣΙΑ ΑΠΟΠΛΗΡΩΜΗΣ ΤΩΝ ΠΡΟΓΡΑΜΜΑΤΩΝ 
ΚΑΤΑΡΤΙΣΗΣ 

Ο φάκελος αποπληρωμής δημιουργείται αυτόματα 
από το Πληροφοριακό Σύστημα. Σε αυτό το στάδιο η 
επιχείρηση δηλώνει τις δαπάνες κάθε προγράμματος 
κατάρτισης που έχει υλοποιήσει. 

Για την αποπληρωμή προγράμματος κατάρτισης που 
υλοποιήθηκε το έτος 2007, η επιχείρηση πρέπει να έχει 
στη κατοχή της και να τηρεί στο φυσικό της αρχείο σε 
φωτοαντίγραφα όλα τα αναγκαία παραστατικά κόστους 
του προγράμματος. 

Όλα τα παραπάνω δικαιολογητικά αποπληρωμής προ¬ 
γράμματος κατάρτισης ΛΑΕΚ (0,45%) δεν μπορούν να 
χρησιμοποιηθούν για τη χρηματοδότηση άλλων προ¬ 
γραμμάτων κατάρτισης. 

• ΔΑΠΑΝΕΣ ΠΟΥ ΑΦΟΡΟΥΝ ΚΑΘΕ ΠΡΟΓΡΑΜΜΑ ΚΑ¬ 
ΤΑΡΤΙΣΗΣ ΛΑΕΚ 0,45% 

• ΩΡΙΑΙΑ ΑΠΟΖΗΜΙΩΣΗ ΚΑΤΑΡΤΙΖΟΜΕΝΩΝ, ΕΣΩΤΕΡΙ¬ 
ΚΩΝ ΕΚΠΑΙΔΕΥΤΩΝ ΚΑΙ ΑΤΟΜΟΥ ΠΟΥ ΑΠΑΣΧΟΛΗΘΗΚΕ 
ΓΙΑ ΤΗ ΓΡΑΜΜΑΤΕΙΑΚΗ ΥΠΟΣΤΗΡΙΞΗ ΤΟΥ ΠΡΟΓΡΑΜ¬ 
ΜΑΤΟΣ. 

Στα προγράμματα κατάρτισης που υλοποιούνται 
εντός η εκτός ωραρίου εργασίας καθώς και εκτός των 
ορίων Νομού, το κόστος ανά ώρα κατάρτισης είναι επι¬ 
λέξιμη δαπάνη. 

• ΠΑΡΑΣΤΑΤΙΚΑ ΚΟΣΤΟΥΣ ΕΞΩΤΕΡΙΚΩΝ ΕΚΠΑΙΔΕΥ¬ 
ΤΩΝ Η ΦΟΡΕΑ ΚΑΤΑΡΤΙΣΗΣ 

Για κάθε πρόγραμμα κατάρτισης, το κόστος του εκ¬ 
παιδευτικού φορέα ή των εξωτερικών εκπαιδευτών, δι¬ 
καιολογείται είτε με δελτίο παροχής υπηρεσιών είτε με 


τιμολόγιο παροχής υπηρεσιών που αφορά αποκλειστικά 
την κατάρτιση. 

Τα παραστατικά αυτής της δαπάνης, πρέπει να μην 
έχουν εκδοθεί μετά το τέλος της διαχειριστικής περιό¬ 
δου τόσο της επιχείρησης που παρασχέθηκε η υπηρεσία 
όσο και του φορέα που παρείχε την κατάρτιση, (άρθρο 
12 παρ 14 Κ.Β.Σ). 

Στο τιμολόγιο παροχής υπηρεσιών Εκπαιδευτή ή 
Εκπαιδευτικού Φορέα αναφέρονται τα στοιχεία του 
προγράμματος κατάρτισης για το οποίο έχει εκδοθεί, 
καθώς και η ανάλυση της δαπάνης (ημερομηνία έναρ- 
ξης-λήξης του προγράμματος, ονοματεπώνυμο και αμοι¬ 
βή εκπαιδευτή, ώρες διδασκαλίας, αριθμός επιταγής ή 
τραπεζικού λογαριασμού). 

Στις περιπτώσεις που η επιχείρηση χρησιμοποίησε 
εξωτερικούς Εκπαιδευτές οι οποίοι δεν έχουν τη δυ¬ 
νατότητα να εκδώσουν δελτίο παροχής υπηρεσιών, η 
δαπάνη της αμοιβής τους γίνεται δεκτή εφ’ όσον η 
επιχείρηση εκδώσει απόδειξη επαγγελματικής δαπάνης 
γί αυτούς, παράλληλα με το αντίστοιχο παραστατικό 
απόδοσης του αναλογούντος φόρου, στο οποίο υπάρ¬ 
χει ανάλογη περιγραφή όπως στο τιμολόγιο παροχής 
υπηρεσιών. 

Στο ποσό που δικαιούται να λάβει η επιχείρηση και 
αφορά το κόστος της κατάρτισης, δεν συμπεριλαμβά- 
νεται ο Φ.Π.Α. που τυχόν αναγράφεται στο τιμολόγιο ή 
δελτίο παροχής υπηρεσιών. Εξαιρούνται οι επιχειρήσεις 
που απαλλάσσονται από την απόδοση Φ.Π.Α. 

• ΠΑΡΑΣΤΑΤΙΚΑ ΔΑΠΑΝΩΝ ΠΟΥ ΑΦΟΡΟΥΝ ΤΟ ΠΡΟ¬ 
ΓΡΑΜΜΑ 

Γίνονται δεκτά τιμολόγια ή νόμιμες αποδείξεις ή Δελ¬ 
τία Παροχής Υπηρεσιών που αφορούν αποκλειστικά 
δαπάνες του προγράμματος κατάρτισης για έξοδα δι¬ 
ατροφής, διαμονής και μετακίνησης. 

Οι ημερομηνίες των παραστατικών αυτών πρέπει να 
συμβαδίζουν με το χρονικό διάστημα του προγράμ¬ 
ματος. 

Στο ποσό που δικαιούται να λάβει η επιχείρηση και 
αφορά στις δαπάνες του προγράμματος, συμπεριλαμβά- 
νεται ο Φ.Π.Α. που αναγράφεται στα τιμολόγια ή νόμιμες 
αποδείξεις ή δελτία παροχής υπηρεσιών. 

• ΠΑΡΑΣΤΑΤΙΚΑ ΓΕΝΙΚΩΝ ΕΞΟΔΩΝ 

Στα γενικά έξοδα συμπεριλαμβάνονται δαπάνες για 
φωτοτυπίες, εκτυπώσεις, υλικά κατάρτισης, μίσθωση 
αιθουσών διδασκαλίας κ,λ.π. και το σύνολο της δαπάνης 
αυτής, δεν μπορεί να υπερβαίνει το 15% του συνόλου 
των δαπανών της κατάρτισης. 

Δε γίνονται δεκτές δαπάνες για πάγια στοιχεία, που 
σύμφωνα με την Ελληνική νομοθεσία υπάγονται σε από¬ 
σβεση (αγορά γραφείων, ΡΟ. κτλ). 

Στο ποσό που δικαιούται να λάβει η επιχείρηση και 
αφορά στα γενικά έξοδα δεν συμπεριλαμβάνεται ο 
Φ.Π.Α. που αναγράφεται στα τιμολόγια ή νόμιμες απο¬ 
δείξεις. 

ΤΕΛΙΚΟ ΣΤΑΔΙΟ ΑΠΟΠΛΗΡΩΜΗΣ: 

Μετά την πιστοποίηση του ποσού που δικαιούται η 
επιχείρηση προσκομίζει: 

- φορολογική και ασφαλιστική ενημερότητα (όπου 
απαιτείται) 

- τιμολόγιο είσπραξης προς τον ΟΑΕΔ. 

Η φορολογική και ασφαλιστική ενημερότητα προσκο¬ 
μίζονται κάθε φορά στον ΟΑΕΔ, αφού υπολογιστεί το 

συνολικό ποσό που έχει ήδη λάβει η επιχείρηση μέχρι 
την ημερομηνία της συγκεκριμένης αιτούμενης απο¬ 
πληρωμής. 

Το δικαιούμενο ποσό επιστρέφεται στην επιχείρηση 
με κατάθεση στον Τραπεζικό Λογαριασμό της επιχεί¬ 
ρησης. Το ποσόν της προμήθειας της Τράπεζας βαρύνει 
το δικαιούχο. 

ΚΕΦΑΛΑΙΟ 7ο 

• ΠΡΟΓΡΑΜΜΑΤΑ ΚΑΤΑΡΤΙΣΗΣ ΛΑΕΚ 0,45% ΠΟΥ ΥΛΟ¬ 
ΠΟΙΟΥΝΤΑΙ ΣΤΟ ΕΞΩΤΕΡΙΚΟ 

1. Για τα προγράμματα που υλοποιούνται στο εξω¬ 
τερικό το Μέσο Ωριαίο Κόστος Μ.Ω.Κ δεν μπορεί να 
υπερβαίνει τα εκατόν δέκα (110) Ευρώ ανά πρόγραμμα 
κατάρτισης. 

2. Η υποβολή προγράμματος κατάρτισης στον ηλε¬ 
κτρονικό κόμβο του ΛΑΕΚ, για χώρες της Ευρωπαϊκής 
Ένωσης (Ε.Ε.) γίνεται δέκα πέντε (15) ημερολογιακές 
ημέρες πριν την έναρξη του και για χώρες εκτός Ε.Ε. 
είκοσι πέντε (25) ημέρες. 

3. Για χώρες εκτός Ε.Ε. δηλώνεται επιπλέον η Αρχή 
που εποπτεύει τον Εκπαιδευτικό Φορέα του εξωτερικού 
που υλοποιεί το συγκεκριμένο πρόγραμμα κατάρτισης, 
προκειμένου να ζητηθεί από τον ΟΑΕΔ η συνδρομή του 
για τη διενέργεια ελέγχου. 

4. Γ ια προγράμματα κατάρτισης που υλοποιούνται 
στο εξωτερικό στο ωρολόγιο πρόγραμμα δεν υπάρχει ο 
περιορισμός των οκτώ (8) διδακτικών ωρών ημερησίως 
και της δομής του αναλυτικού και ωρολογίου προγράμ¬ 
ματος όπως αυτή ορίζεται στη παρούσα εγκύκλιο για τα 
προγράμματα που υλοποιούνται στο εσωτερικό. 

5. Η διάρκεια ενός προγράμματος κατάρτισης στο 
εξωτερικό, συμπεριλαμβανομένων των ημερών ταξιδιού 
δε μπορεί να υπερβαίνει τις δεκαπέντε (15) ημέρες. 

Σε εξαιρετικές περιπτώσεις με απόφαση της Επιτρο¬ 
πής Διαχείρισης του ΛΑΕΚ, μετά από σχετικό αίτημα 
της επιχείρησης το οποίο υποβάλλεται εγγράφως ή 
ηλεκτρονικά μέσω διαδικτύου, τουλάχιστον είκοσι (20) 
ημερολογιακές ημέρες πριν την έναρξη του προγράμ¬ 
ματος, δύναται να υπάρξει υπέρβαση του ορίου των 
δεκαπέντε (15) ημερών. 

6. Μέσω του ηλεκτρονικού κόμβου του ΛΑΕΚ είναι 
υποχρεωτική η ηλεκτρονική καταχώρηση των απουσιών 
των καταρτιζομένων για κάθε ημέρα κατάρτισης (όπως 
ακριβώς και στα προγράμματα εσωτερικού) και η τήρη¬ 
ση στο φυσικό αρχείο της επιχείρησης των αντίστοιχων 
εκτυπώσεων. 

7. Ο ΟΑΕΔ ελέγχει τα προγράμματα εξωτερικού είτε 
σε συνεργασία με τους αντίστοιχους Οργανισμούς των 
χωρών που υλοποιούνται τα προγράμματα, είτε με απο¬ 
στολή δικών του ελεγκτών. 

8. Εάν μετά από έλεγχο σε πρόγραμμα του εξωτερικού 
διαπιστωθεί ότι δεν υλοποιείται σύμφωνα με τα οριζό¬ 
μενα στη παρούσα εγκύκλιο, τότε πέραν των προβλεπό- 
μενων ποινών η επιχείρηση καταβάλλει στο διπλάσιο τα 
έξοδα μετακίνησης και διαμονής των ελεγκτών και σε 
κάθε περίπτωση ποσό όχι μικρότερο των 1.500,00 Ευρώ. 
Το ποσό αυτό αφαιρείται από το ποσό που δικαιούται να 
λάβει η επιχείρηση από την υλοποίηση προγραμμάτων 
κατάρτισης ΛΑΕΚ 0,45%. 

9. Σε περίπτωση καταχώρησης ελλιπών ή ανακριβών 
στοιχείων της επιχείρησης και των προγραμμάτων κα¬ 
τάρτισης που υλοποιεί, έτσι ώστε να μην είναι δυνατή η 


διενέργεια ελέγχου τότε τα προγράμματα ακυρώνονται 
και ως εκ τούτου δεν αποπληρώνονται. 

• Η ΕΠΙΧΕΙΡΗΣΗ ΤΗΡΕΙ ΣΤΟ ΦΥΣΙΚΟ ΤΗΣ ΑΡΧΕΙΟ ΤΑ 
ΠΑΡΑΚΑΤΩ: 

- Εκτυπώσεις των ηλεκτρονικά υποβληθέντων και 
καταχωρηθέντων στοιχείων για χρονική περίοδο τρι¬ 
ών (3) ετών, εκτός αν ορίζεται διαφορετικά σε ειδικές 
διατάξεις. 

- Τίτλους σπουδών ή βιογραφικά σημειώματα των 
εκπαιδευτών. 

- Σε περίπτωση αδυναμίας της επιχείρησης να συ- 
μπεριλάβει στο αρχείο της τους τίτλους σπουδών ή τα 
βιογραφικά σημειώματα των εκπαιδευτών, θα πρέπει 
ο φορέας της χώρας όπου υλοποιείται το πρόγραμμα 
κατάρτισης με επιστολή του να αναφέρει το ονοματε¬ 
πώνυμο τους και να βεβαιώνει ότι έχουν τίτλο σπουδών 
ανάλογο με το αντικείμενο της κατάρτισης. 

- Επιστολή του Φορέα Υλοποίησης του προγράμμα¬ 
τος, στην οποία αναφέρονταί: 

- η χώρα, η πόλη και η ακριβής διεύθυνση υλοποίησης 
του προγράμματος κατάρτισης. 

- η χρονική διάρκεια, ο συνολικός αριθμός των ημερών 
και των ωρών του προγράμματος κατάρτισης για κάθε 
ένα από τους καταρτιζόμενους. 

- το ωρολόγιο πρόγραμμα 

- η θεματολογία της κατάρτισης. 

- το κόστος της κατάρτισης. 

- Το τιμολόγιο του Φορέα Υλοποίησης Κατάρτισης με 
ανάλυση των δαπανών κατάρτισης. 

- Τη βεβαίωση αγοράς συναλλάγματος (μόνο για χώ¬ 
ρες μη μέλη της Οικονομικής Νομισματικής Ένωσης). 

- Τη βεβαίωση του Φορέα Υλοποίησης Κατάρτισης, 
στην οποία αναφέρονταί: 

- η χρονική διάρκεια της κατάρτισης, 

- το σύνολο των ημερών 

- οι πραγματοποιηθείσες ώρες κατάρτισης και 

- ο αριθμός των καταρτιζομένων που ολοκλήρωσαν 
το πρόγραμμα. 

• ΓΙΑ ΤΗΝ ΑΠΟΠΛΗΡΩΜΗ ΤΟΥ ΠΡΟΓΡΑΜΜΑΤΟΣ 

υποχρεωτικά υποβάλλονται όλα τα παρακάτω δικαι- 

ολογητικά μετακίνησης, διαμονής, διατροφής 

- εισιτήρια 

- κάρτες επιβίβασης (σε περίπτωση αεροπορικής με¬ 
τακίνησης) 

- τιμολόγια ξενοδοχείων 

- αποδείξεις διατροφής. 

Τα παραπάνω δικαιολογητικά μεταφράζονται με ευθύ¬ 
νη της επιχείρησης. Η μετατροπή σε ευρώ της δαπάνης 
του προγράμματος γίνεται σύμφωνα με τη τιμή συναλ¬ 
λάγματος που ίσχυε κατά την ημερομηνία έκδοσης του 
κάθε δικαιολογητικού δαπάνης. 

Όλα τα παραπάνω η επιχείρηση είναι υποχρεωμένη 
να τα τηρεί για τρία (3) χρόνια εκτός και αν ορίζεται 
διαφορετικά από ειδικές διατάξεις. 

ΚΕΦΑΛΑΙΟ 8ο 

ΕΓΓΡΑΦΗ ΕΠΙΧΕΙΡΗΣΗΣ ΣΤΟ ΠΛΗΡΟΦΟΡΙΑΚΟ ΣΥΣΤΗ¬ 
ΜΑ ΔΙΑΧΕΙΡΙΣΗΣ ΠΡΟΓΡΑΜΜΑΤΩΝ ΛΑΕΚ 

Η επιχείρηση υποβάλει Αίτηση Εγγραφής στο ΠΣ 
Διαχείρισης Προγραμμάτων ΛΑΕΚ, (άίίρ://ΐ36Κ.03βά.ς|ΐ·) 
συμπληρώνοντας στα αντίστοιχα πεδία τα στοιχεία: 

- Επωνυμία 

- Α.Φ.Μ. 

- Α.Μ.Ε.Ι.Κ.Α 

- Διεύθυνση Ηλεκτρονικού Ταχυδρομείου (θ-ιπείΙ) 

Η διεύθυνση ηλεκτρονικού ταχυδρομείου που κατα- 
χωρείται πρέπει να ανήκει στην επιχείρηση και όχι σε 
εκπαιδευτικό φορέα. 

Αμέσως μετά την υποβολή των παραπάνω στοιχείων, 
το ΠΣ - μετά από θετικό έλεγχο της εγκυρότητας του 
Α.Φ.Μ. - αποστέλλει αυτόματα στη διεύθυνση που έχει 
δηλωθεί, μήνυμα ηλεκτρονικού ταχυδρομείου (θ-ιτιαΗ), 
με τα στοιχεία εισαγωγής στο ΠΣ: 

- Όνομα Χρήστη 

- Κωδικός 

Τα παραπάνω στοιχεία είναι απόρρητα και η επιχεί¬ 
ρηση έχει την ευθύνη διαφύλαξης. 

Η επιχείρηση με το «Όνομα Χρήστη» και τον «Κωδικό», 
συνδέεται στο ΠΣ (ΙιΙΙρ://ΐ3θΚθ3Θά.9ΐ·), όπου μπορεί να 
εκτελέσει τις εξής ενέργειες: 

- ΥΠΟΒΟΛΗ ΚΑΙ ΕΠΕΞΕΡΓΑΣΙΑ ΤΩΝ ΣΤΟΙΧΕΙΩΝ ΤΗΣ 
ΕΠΙΧΕΙΡΗΣΗΣ 

- ΥΠΟΒΟΛΗ ΠΡΟΓΡΑΜΜΑΤΟΣ ΚΑΤΑΡΤΙΣΗΣ 

- ΚΑΤΑΧΩΡΗΣΗ ΑΠΟΥΣΙΩΝ ΣΕ ΕΝΑ ΠΡΟΓΡΑΜΜΑ ΚΑ¬ 
ΤΑΡΤΙΣΗΣ 

- ΠΡΟΒΟΛΗ ΕΛΕΓΧΩΝ ΠΟΥ ΕΧΟΥΝ ΔΙΕΝΕΡΓΗΘΕΙ ΣΕ 
ΕΝΑ ΠΡΟΓΡΑΜΜΑ ΚΑΤΑΡΤΙΣΗΣ 

- ΥΠΟΒΟΛΗ ΕΝΣΤΑΣΗΣ ΣΕ ΤΥΧΟΝ ΑΡΝΗΤΙΚΟ ΕΛΕΓΧΟ 
ΣΕ ΕΝΑ ΠΡΟΓΡΑΜΜΑ ΚΑΤΑΡΤΙΣΗΣ 

- ΠΡΟΒΟΛΗ ΑΠΟΤΕΛΕΣΜΑΤΟΣ ΕΞΕΤΑΣΗΣ ΤΗΣ ΕΝ¬ 
ΣΤΑΣΗΣ 

- ΥΠΟΒΟΛΗ ΣΤΟΙΧΕΙΩΝ ΓΙΑ ΤΗΝ ΑΠΟΠΛΗΡΩΜΗ ΕΝΟΣ 
ΠΡΟΓΡΑΜΜΑΤΟΣ ΚΑΤΑΡΤΙΣΗΣ 

- ΠΑΡΑΚΟΛΟΥΘΗΣΗ ΚΑΤΑΣΤΑΣΗΣ ΑΠΟΠΛΗΡΩΜΗΣ 

- ΥΠΟΒΟΛΗ ΣΤΟΙΧΕΙΩΝ ΤΗΣ ΕΠΙΧΕΙΡΗΣΗΣ 

Συμπληρώνονται τα πεδία με τα παρακάτω στοι¬ 
χεία: 

- Επωνυμία 

- Α.Φ.Μ. 

- ΔΟΥ 

- Νομική Μορφή 

- ΚΑΔ (Κωδικός Αριθμός Δραστηριότητας) 

- Τομέας (Πρωτογενής - Δευτερογενής - Τριτογε- 
νής) 

- ΑΜΕ ΙΚΑ 

- Διεύθυνση 

-Τ.Κ. 

- Περιοχή 

- Πόλη 

- Νομός 

- Υπεύθυνη υπηρεσία ΟΑΕΔ της έδρας της επιχεί¬ 
ρησης 

- Συνολικός Αριθμός Εργαζομένων 

- Συνολικό ποσό μισθοδοσίας για όλους τους εργα¬ 
ζόμενους το προηγούμενο έτος 

- Εισφορά ΛΑΕΚ προηγούμενου έτους 

- Εκτιμώμενη εισφορά ΛΑΕΚ τρέχοντος έτους 

- Υπεύθυνος Προγραμμάτων ΛΑΕΚ και Τήρησης Φυ¬ 
σικού Αρχείου 

- Επώνυμο 

- Όνομα 

- Τηλέφωνο 

- ΡΑΧ 

- Θ-ΙΤΙ3ΙΙ 


- Στοιχεία Ταχυδρομικής Διεύθυνσης τήρησης του 
φυσικού αρχείου 

Η καταχώρηση των παραπάνω στοιχείων από την επι¬ 
χείρηση, θεωρείται ταυτόχρονα Υπεύθυνη Δήλωση για 
την ακρίβεια και το αληθές των στοιχείων. 

Τα δεδομένα της επιχείρησης είναι απόρρητα και μόνο 
η επιχείρηση και η αρμόδια υπηρεσία του ΟΑΕΔ έχουν 
πρόσβαση σε αυτά. 

• ΥΠΟΒΟΛΗ ΠΡΟΓΡΑΜΜΑΤΟΣ ΚΑΤΑΡΤΙΣΗΣ 
Απαραίτητη προϋπόθεση για να υποβάλει η επιχείρη¬ 
ση ένα πρόγραμμα κατάρτισης, είναι να έχει συμπλη¬ 
ρώσει τα ανωτέρω στοιχεία της, όπως απαιτούνται από 
το ΠΣ. 

Για την υποβολή ενός προγράμματος κατάρτισης κα- 
ταχωρούνται τα παρακάτω στοιχεία: 

• Τίτλος Προγράμματος Κατάρτισης 

• Στοιχεία Υπευθύνου Προγράμματος Κατάρτισης 
(Επώνυμο, Όνομα, Τηλέφωνο, ΡΑΧ, β-ιτΐ3ίΙ) 

• Το πρόγραμμα κατάρτισης υλοποιείται: 

- Εντός της Επιχείρησης 

- Εκτός της Επιχείρησης 

• Οι εισηγητές είναι: 

- Εσωτερικοί 

- Εκπαιδευτικού Φορέα 

- Ανεξάρτητοι 

- Εσωτερικοί και Εκπαιδευτικού Φορέα και Ανεξάρ¬ 
τητοι 

- Εκπαιδευτικού Φορέα και Ανεξάρτητοι 

- Εσωτερικοί και Ανεξάρτητοι 

- Εσωτερικοί και Εκπαιδευτικού Φορέα 

• Το πρόγραμμα κατάρτισης υλοποιείται στο: Εσω¬ 
τερικό 

- Εξωτερικό (Σε χώρα της ΕΕ, Σε χώρα εκτός ΕΕ) 

• Ημερομηνία Έναρξης 

• Ημερομηνία Λήξης 

• Ώρες Προγράμματος Κατάρτισης 

• Ημέρες Προγράμματος Κατάρτισης 

• Αριθμός Καταρτιζομένων 

• Το πρόγραμμα κατάρτισης υλοποιείται: 

- Εντός ωραρίου 

- Εκτός ωραρίου 

- Εντός και Εκτός ωραρίου 

• Υπάρχει γραμματειακή υποστήριξη; 

- Ναι 
-Όχι 

• Στοιχεία Γραμματειακής Υποστήριξης 

- Επώνυμο 

- Όνομα 

- ΑΜΑ ΙΚΑ 

- ΑΜΕΑ (Ναι, Οχι) 

- Εντός ωραρίου 

- Εκτός ωραρίου 

- Εντός και Εκτός ωραρίου 

- Εντός Νομού 

- Εκτός Νομού 

• Στοιχεία τόπου υλοποίησης του προγράμματος 

- Διεύθυνση 
-Τ.Κ. 

- Περιοχή 

- Πόλη 

- Νομός 

- Περιφέρεια 

- Τηλέφωνο 

- ΡΑΧ 

• Σχόλια Εντοπισμού του χώρου 

- Όροφος 

- Αίθουσα 

- (Ελεύθερο Κείμενο για διευκρινήσεις) 

• Υπηρεσία ΟΑΕΔ που υπάγεται ο τόπος υλοποίησης 
του προγράμματος 

• Υπάρχει καταρτιζόμενος που ο τόπος εργασίας του 
είναι σε περιοχή εκτός των ορίων του νομού που υλο¬ 
ποιείται το πρόγραμμα κατάρτισης: 

- Ναι 

- Όχι 

• Υπάρχει καταρτιζόμενος που ανήκει στην κατηγορία 
των ΑΜΕΑ: 

- Ναι 

-Όχι 

Στοιχεία Καταρτιζόμενων 

- Επώνυμο 

- Όνομα 

- ΑΜΑ ΙΚΑ 

- ΑΜΕΑ (Ναι, Όχι) 

- Εντός ωραρίου 

- Εκτός ωραρίου 

- Εντός και Εκτός ωραρίου 

- Εντός Νομού 

- Εκτός Νομού 

Στοιχεία Ωρολογίου Προγράμματος 

- Ημερομηνία 

- Ώρα Έναρξης 

- Ώρα Λήξης 

- Αριθμός Εκπαιδευτικών Ωρών 

- Διαλείμματα 

- 1ος Τακτικός Εισηγητής (Εσωτερικός/Εξωτερικός/ 
Εκπαιδευτικού Φορέα) 

- 1ος Αναπληρωματικός Εισηγητής για τον Ιο Τακτικό 
(Εσωτερικός/Εξωτερικός/Εκπαιδευτικού Φορέα) 

- 2ος Αναπληρωματικός Εισηγητής για τον Ιο Τακτικό 
(Εσωτερικός/Εξωτερικός/Εκπαιδευτικού Φορέα) 

- 2ος Τακτικός Εισηγητής (Εσωτερικός/Εξωτερικός/ 
Εκπαιδευτικού Φορέα) 

- 1ος Αναπληρωματικός Εισηγητής για τον 2ο Τακτικό 
(Εσωτερικός/Εξωτερικός/Εκπαιδευτικού Φορέα) 

- 2ος Αναπληρωματικός Εισηγητής για τον 2ο Τακτικό 
(Εσωτερικός/Εξωτερικός/Εκπαιδευτικού Φορέα) 

- Θεματική Ενότητα 

- Θεωρητική/Πρακτική 

Η επιχείρηση έχει τη δυνατότητα να μεταβάλλει το 
ωρολόγιο πρόγραμμα ανάλογα με τις ανάγκες που προ¬ 
κύπτουν κατά τη διάρκεια της εκπαίδευσης. Δεν επι¬ 
τρέπονται μεταβολές στις ημερομηνίες, σε ημερομηνία 
προηγούμενη από εκείνη που έχει αρχικά δηλωθεί. Το 
ΠΣ, όταν γίνονται μεταβολές στο ωρολόγιο πρόγραμμα 
φροντίζει για τον επαναπροσδιορισμό των ελέγχων. 

• ΚΑΤΑΧΩΡΗΣΗ ΑΠΟΥΣΙΩΝ ΣΕ ΕΝΑ ΠΡΟΓΡΑΜΜΑ ΚΑ¬ 
ΤΑΡΤΙΣΗΣ 

Το ημερήσιο απουσιολόγιο κάθε προγράμματος κα¬ 
τάρτισης δημιουργείται αυτόματα από το σύστημα με 
βάση τα όσα έχει δηλώσει η επιχείρηση η οποία μέ¬ 
χρι και δέκα πέντε (15) λεπτά μετά την προβλεπόμενη 
έναρξη του προγράμματος κατάρτισης, υποχρεούται 
να καταχωρήσει τις απουσίες των καταρτιζομένων. 


Για κάθε ημέρα κατάρτισης η εκτύπωση και η τήρηση 
του ημερήσιου απουσιολογίου στο φυσικό αρχείο, είναι 
υποχρεωτική. 

Γ ια κάθε ημέρα κατάρτισης η επιχείρηση συνδέεται 
στο ΠΣ, επιλέγει τη διαδικασία καταχώρησης απουσιών 
και δημιουργείται η κατάσταση με τους καταρτιζόμε¬ 
νους στην οποία η επιχείρηση δηλώνει τις απουσίες σε 
κατάλληλο πεδίο. 

• ΠΡΟΒΟΛΗ ΕΛΕΓΧΩΝ ΠΟΥ ΕΧΟΥΝ ΔΙΕΝΕΡΓΗΘΕΙ ΣΕ 
ΕΝΑ ΠΡΟΓΡΑΜΜΑ ΚΑΤΑΡΤΙΣΗΣ 

Η επιχείρηση στο ΠΣ έχει τη δυνατότητα να βλέπει 
τους ελέγχους με το αντίστοιχο αποτέλεσμα (θετικός ή 
αρνητικός - και τους λόγους σε τυχόν αρνητικό έλεγχο) 
που έχουν διενεργηθεί σε κάθε πρόγραμμα κατάρτισης 
που υλοποιεί. 

• ΥΠΟΒΟΛΗ ΕΝΣΤΑΣΗΣ ΣΕ ΤΥΧΟΝ ΑΡΝΗΤΙΚΟ ΕΛΕΓΧΟ 
ΣΕ ΕΝΑ ΠΡΟΓΡΑΜΜΑ ΚΑΤΑΡΤΙΣΗΣ 

Η επιχείρηση στο ΠΣ έχει τη δυνατότητα να υποβάλλει 
ένσταση σε αρνητικό έλεγχο που έχει διενεργηθεί σε 
πρόγραμμα κατάρτισης που υλοποιεί. 

• ΠΡΟΒΟΛΗ ΑΠΟΤΕΛΕΣΜΑΤΟΣ ΕΞΕΤΑΣΗΣ ΤΗΣ ΕΝ¬ 
ΣΤΑΣΗΣ 

Στο ΠΣ καταχωρείται το αποτέλεσμα της εξέτασης 
των ενστάσεων που υποβάλλει μία επιχείρηση και η 
επιχείρηση έχει τη δυνατότητα μέσω του ΠΣ να ενη¬ 
μερωθεί για το αποτέλεσμα αυτό. 

• ΕΓΓΡΑΦΗ ΕΙΣΗΓΗΤΩΝ ΣΤΟ ΠΣ ΚΑΙ ΔΙΑΔΙΚΑΣΙΑ ΧΟ¬ 
ΡΗΓΗΣΗΣ ΑΡΙΘΜΟΥ ΜΗΤΡΩΟΥ ΕΙΣΗΓΗΤΗ 

Ο υποψήφιος εισηγητής υποβάλλει Αίτηση Εγγρα¬ 
φής στο ΠΣ Διαχείρισης των προγραμμάτων του ΛΑΕΚ, 
(ήίίρ://ΐ3θΙ<.03Θά.9ΐ·), δίνοντας απαραίτητα τα εξής στοι¬ 
χεία: 

- Επώνυμο 

- Όνομα 

- Α.Φ.Μ. 

-Έγκυρη Διεύθυνση Ηλεκτρονικού Ταχυδρομείου (β- 
πίθίΙ) 

Το ΠΣ μετά από θετικό έλεγχο της εγκυρότητας του 
Α.Φ.Μ., αποστέλλει αυτόματα μήνυμα ηλεκτρονικού τα¬ 
χυδρομείου (θ-πιβίΙ) στη διεύθυνση που έχει δηλωθεί, 
με τα στοιχεία εισαγωγής στο ΠΣ (Όνομα Χρήστη και 
Κωδικός). 

Ο υποψήφιος εισηγητής, διαθέτοντας τα στοιχεία 
Όνομα Χρήστη και Κωδικό, συνδέεται στο ΠΣ (όίίρ://ΐ3θΙ<. 
03θά.<3Γ), όπου δηλώνει τα παρακάτω στοιχεία, όπως: 

- Όνομα Πατέρα 

- Φύλο 

- Ημερομηνία γέννησης 

- Αριθμός Δελτίου Αστυνομικής Ταυτότητας 

- Α.Φ.Μ. 

- Δ.Ο.Υ. 

- Υπηκοότητα 

- Στοιχεία διεύθυνσης κατοικίας 

- Οδός - Αριθμός 

- Περιοχή 

-Τ.Κ. 

- Πόλη 

- Νομός 

- Αριθμός τηλεφώνου 

- Αριθμός κινητού τηλεφώνου 

- θ-πιβίΙ 

- Σπουδές (Είδος πτυχίου, Εκπαιδευτικό'Ιδρυμα, Τίτλος 
Σπουδών, Έτος απόκτησης) 

- Εμπειρία (Είδος εμπειρίας, Επωνυμία Φορέα που 
αποκτήθηκε η εμπειρία, Χρονική διάρκεια που αποκτή¬ 
θηκε η εμπειρία, Θέση - Ειδικότητα) 

• Γνώσεις (Είδος γνώσης, Επίπεδο, Πτυχίο - Βεβαίωση 
- πιστοποίηση,Έτος απόκτησης) 

• Συγγραφική Δραστηριότητα (Θέμα - Τίτλος, Έτος 
δημοσίευσης, Συγγραφείς) 

• ΕΚΕΠΙΣ (Αριθμός ΕΚΕΠΙΣ, Θεματικές Ενότητες) 

Στη συνέχεια προσκομίζει στον ΟΑΕΔ Διοίκηση (Εθνι¬ 
κής Αντιστάσεως 8, τ.κ. 174 56 Αλιμος) τα απαραίτητα 
δικαιολογητικά και μετά από τον έλεγχο των στοιχείων 
αυτών, αποστέλλεται μήνυμα ηλεκτρονικού ταχυδρομεί¬ 
ου (στη διεύθυνση ηλεκτρονικού ταχυδρομείου που έχει 
δηλώσει) με τον Αριθμό Μητρώου Εισηγητή. 

Ο Αριθμός Μητρώου Εισηγητή είναι προσωπικός και ο 
εισηγητής έχει την ευθύνη της διαφύλαξής του. 


Η καταχώρηση των παραπάνω στοιχείων από τον ει¬ 
σηγητή, θεωρείται ταυτόχρονα Υπεύθυνη Δήλωση για 
την ακρίβεια και το αληθές των στοιχείων. 

Τα στοιχεία του εισηγητή είναι απόρρητα και μόνο 
ο ίδιος και η αρμόδια υπηρεσία του ΟΑΕΔ έχουν πρό¬ 
σβαση σε αυτά. 

ΚΕΦΑΛΑΙΟ 9ο 

ΕΞΕΙΔΙΚΕΥΣΗ ΕΦΑΡΜΟΓΗΣ ΤΟΥ ΠΡΟΓΡΑΜΜΑΤΟΣ 

Από τις διατάξεις αυτής της απόφασης προκαλείται 
δαπάνη ύψους 55.000.000,00 Ευρώ εις βάρος του προ¬ 
ϋπολογισμού του ΛΑΕΚ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Ιανουάριου 2007 

Ο Πρόεδρος του Δ.Σ. 

Γ. ΒΕΡΝΑΔΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 

Σε έντυπη υορωή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 ( για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοωή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οό-Γοιπ από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-ΓΟπη/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ ίαχ: 210 4071010 ■ ίηΙθΓηβΙ; Η11ρ;//νννννν.β1.9Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ., η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 € ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 ί ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνησεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.β 1 . 91 ·). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ://νιννννν·6ΐ·ί|Γ - β-ιτΐ3ίΙ: νν&Ι)ΐτΐ35ΐ£Γ@6ΐ·ί|Γ 














